wickkiey/tamil-wikipedia-markdown huggingface dataset:
# ரிச்சர்ட் மேக்கிலிவ்ரே டாக்கின்ஸ்

**ரிச்சர்ட் மேக்கிலிவ்ரே டாக்கின்ஸ்** ( *Richard MacGillivray Dawkins* ) (24 அக்டோபர் 1871 - 4 மே 1955) ஒரு பிரித்தானிய தொல்லியல் ஆராய்ச்சியாளர் ஆவார். 1906 மற்றும் 1913 க்கு இடையில் இவர் ஏதென்ஸில் உள்ள பிரித்தானிய பள்ளியுடன் தொடர்புடையவர்  

## ஆரம்ப கால வாழ்க்கை
இவர், இங்கிலாந்து அரச கடற்படையில் அதிகாரியாக பணியாற்றிய இசுடோக் கேப்ரியல், அவரது மனைவி மேரி லூயிசா மெக்கிலிவ்ரே ஆகியோருக்கு மகனாகப் பிறந்தார். மார்ல்பரோ கல்லூரியிலும், இலண்டனில் உள்ள கிங்ஸ் கல்லூரியிலும் கல்வி பயின்றார், அங்கு இவர் மின் பொறியாளராகப் பயிற்சி பெற்றார்.  

## கல்வி வாழ்க்கை
இவர் பலேகாஸ்ட்ரோ, அகழ்வாராய்ச்சி மற்றும் லகோனியா , ரிட்சோனா ஆகிய இடங்களில் நடைபெற்ற கணக்கெடுப்பில் பங்கேற்றார். 1909 முதல் 1911 வரை கப்படோசியாவில் மொழியியல் களப்பணியை மேற்கொண்டார். இதன் விளைவாக கப்படோசியன் கிரேக்கம் பற்றிய அடிப்படை பணி கிடைத்தது. பின்னர் 1911 ஆம் ஆண்டு முதல் பிலகோபியில் ஒரு அகழ்வாராய்ச்சிக்கு தலைமை தாங்கினார்  

கேம்பிரிட்ச்சிலுள்ள இம்மானுவேல் கல்லூரியின் சக மாணவராக இருந்தார். 1906 முதல் 1913 வரை ஏதென்ஸில் உள்ள பிரித்தானிய பள்ளியின் இயக்குநராக இருந்தார். முதல் உலகப் போரின் போது, கிரீட்டில் உள்ள அரச கடற்படையில் உளவுத்துறை அதிகாரியாக பணியாற்றினார்.  

1907 ஆம் ஆண்டில், தனது உறவினரிடமிருந்து பிளாஸ் துலாஸ் தோட்டத்தை பெற்றார். அங்கு தாவர இறக்குமதியிலும் சாகுபடியிலும் பரிசோதனை செய்தார். தோட்டத்திற்குள் தொல்ல்லியல் பொருட்களையும் காட்சிப்படுத்தினார்.  

## பணிகள்
- Modern Greek in Asia Minor (1916)
- The sanctuary of Artemis Orthia at Sparta (1929)
- The Cypriot Chronicle of Makhairas (1932)
- The Monks of Athos (1936)
- Forty-five Stories from the Dodecanese (1950)
- Arabian Nights
- Norman Douglas (G. Orioli, 1933 [Lungarno series], revised 1952)
- Modern Greek Folktales (1953)
- More Greek Folktales (1955)
- More stories from the Arabian Nights (1957)
# இசிதா சவுகான்



**இசிதா சவுகான்** (*Ishita Chauhan*) என்பவர் இந்திய நடிகையும் வடிவழகியும் ஆவார். இவர் 2007-ல் *ஆப் கா சுரூர்* என்ற இந்தி திரைப்படத்தில் குழந்தையாக அறிமுகமானார். *கைஜாக்* (2008) எனும் படத்திலும் நடித்தார். இந்தப் படத்தின் இசையமைப்பாளர் கிமேசு ரேசஷம்மியா ஆவார். "தேரா பிதூர்" மற்றும் "தில் மேரி நா சுனே" ஆகிய இரண்டு பாடல்கள் 2018-ன் மிகவும் சிறந்த பாடல்களாயின.  

## தொழில்
இசிதா *ஆப் கா சுரூர்* மற்றும் *கைஜாக்* ஆகிய படங்களில் நடித்ததன் மூலம் தனது திரைத்துறை வாழ்க்கையைத் தொடங்கினார். இதில் இவரது நடிப்பு பாராட்டினைப் பெற்றது. ஆனால் குழப்பமான கதையின் காரணமாகப் படம் பொதுவாக மோசமான விமர்சனங்களையும் பெற்றது. இருப்பினும், சீ5-ல் திரைப்படம் அதிசயங்களைச் செய்தது. திரைப்படத்தின் "மூளை ஒலிம்பிக்" காட்சி சமூக ஊடகங்களில் அதிகமாகப் பகிரப்பட்டுப் பார்க்கப்பட்டது.  

## திரைப்படவியல்
| 2007 | *ஆப் கா சர்ரூர்* | திருஷ்ணு | பிரசாந்த் சாதா | இந்தி | அறிமுகப் படம் |
| --- | --- | --- | --- | --- | --- |
| 2008 | *கைஜாக்* | பிரியா மதன் | குணால் ஷிவ்தாசனி | இந்தி |  |
| 2014 | *ஆஷா பிளாக்* | ஆஷா ஸ்ரீனிவாஸ் (ஆஷா பிளாக்) | ஜான் ராபின்சன் | மலையாளம்
தமிழ் | மலையாளம் மற்றும் தமிழில் அறிமுகமான படம் |
| 2018 | *ஜீனியசு* | நந்தினி சவுகான் | அனில் சர்மா | இந்தி | } |

### இசை காணொலி
| 2021 | தேரே பகைர் | மெலடியுடன் கூடிய மனநிலைகள் | பவன்தீப் ராஜன் & அருணிதா கஞ்சிலால் | ஹிமேஷ் ரேஷம்மியா இசையமைத்த பாடல்கள் |
| --- | --- | --- | --- | --- |
| பியார் தும்சே | சல்மான் அலி | } |  |  |
# இசா சாவ்லா


**இசா சாவ்லா** (*Isha Chawla***;** பிறப்பு 6 மார்ச் 1988) என்பவர் இந்திய நடிகை ஆவார். இவர் முதன்மையாகத் தெலுங்கு படங்களில் நடித்துள்ளார்.  

இசா *பிரேமா கவாலி* (2012) எனும் தெலுங்குத் திரைப்படம் மூலம் அறிமுகமானார்.  

## ஆரம்ப கால வாழ்க்கை
இசா சாவ்லா 1988ஆம் ஆண்டு மார்ச் 6 ஆம் தேதி தில்லியில் பிறந்தார். இவர் அரசியல் அறிவியலில் பட்டம் பெற்றுள்ளார். திரைப்படங்களில் நடிப்பதற்காக மும்பையில் உள்ள நாடகக் குழு ஒன்றில் சேர்ந்து பயிற்சி பெற்றார்.  

## திரைத்துறையில்
சாவ்லா கே. விஜய் பாஸ்கர் இயக்கத்தில் *பிரேமா கவாலி* திரைப்படத்தின் மூலம் அறிமுகமானார். நந்தமுரி பாலகிருஷ்ணாவுக்கு ஜோடியாகப் *புள்ள ரங்கடு* மற்றும் *ஸ்ரீமன்னாராயன் ஆகிய* படங்களில் நடித்தார். 2013-ல், *தனு வெட்ஸ் மனுவின்* (2011) மறுதயாரிப்பான *மிஸ்டர் பேலிகொடுகு* படத்தில் நடித்தார். விராட் (2016) படத்தில் *தர்ஷனுக்கு* துணையாக கன்னடத்தில் அறிமுகமாகும் முன் *ஜம்ப் ஜிலானி* (2014) படத்தில் நடித்தார். சாவ்லா எம். எஸ். த்ரிஷா மற்றும் நிகேஷா படேல் நடித்த *ரம்பா ஊர்வசி மேனகா* படத்திலும் நடித்துள்ளார். ஆனால் இத்திரைப்படம் இன்னும் வெளிவராமல் உள்ளது.  

## திரைப்படங்கள்
- *அனைத்துத் திரைப்படங்களும் தெலுங்கு மொழித் திரைப்படங்கள். பிற மொழித் திரைப்படங்கள் குறிப்பிடப்பட்டுள்ளன.*

| 2011 | பிரேமா கவாலி | பிரேமா | மிகவும் நம்பிக்கைக்குரிய முகத்திற்கான சினிமா விருது - வென்றது |  |
| --- | --- | --- | --- | --- |
| 2012 | பூலா ரங்காடு | அனிதா |  |  |
| 2012 | ஸ்ரீமந்நாராயணா | பானு |  |  |
| 2013 | பெல்லிகொடுகு திரு | அஞ்சலி |  |  |
| 2014 | ஜம்ப் ஜிலானி | மாதவி |  |  |
| 2016 | விராட் | பிரித்தி | கன்னடம் | } |
# சந்திரேசு குமாரி கடோச்



**சந்திரேசு குமாரி கடோச்** (*Chandresh Kumari Katoch*)(பிறப்பு: பிப்ரவரி 1, 1944) என்பவர் இந்தியத் தேசிய காங்கிரசு கட்சியைச் சேர்ந்த ஒரு இந்திய அரசியல்வாதி ஆவார். இவர் இந்தியாவின் மத்திய அரசாங்கத்தின் முன்னாள் பண்பாட்டுத் துறை அமைச்சர் ஆவார். இவர் ஜோத்பூர் மக்களவைத் தொகுதியிலிருந்து இந்திய நாடாளுமன்றத்தின் மக்களவையில் உறுப்பினராக உறுப்பினராக இருந்தார். கடோச் 28 அக்டோபர் 2012 அன்று இந்திய அரசாங்கத்தில் மத்திய அமைச்சராகப் பதவியேற்றார். மேலும் இவருக்குக் கலாச்சார அமைச்சகத்தின் பொறுப்பு வழங்கப்பட்டது. இவர் ஜோத்பூரின் மகாராஜா அன்வந்த் சிங் மற்றும் மகாராணி கிருஷ்ண குமாரி ஆகியோரின் மகள் ஆவார். இவர் இமாச்சலப் பிரதேசத்தில் உள்ள ராஜா ஆதித்திய தேவ் சந்த் கடோச்சுடன் காங்க்ராவின் அரச குடும்பத்தில் திருமணம் செய்து கொண்டார். இவர் 2014 இந்திய பொதுத் தேர்தலில் போட்டியிட்டுத் தோல்வியடைந்தார்.  

## வகித்தப் பதவிகள்

- 1972–77 இமாச்சலப் பிரதேச சட்டமன்ற உறுப்பினர் (தரம்சாலா தொகுதி)
- 1977 துணை அமைச்சர், இமாச்சல பிரதேச அரசு
- 1982–84 இமாச்சல பிரதேச சட்டமன்ற உறுப்பினர் (தரம்சாலா-இரண்டாவது முறை)
- 1984 (9 மாதங்களுக்கு) மாநில அமைச்சர், சுற்றுலா, இமாச்சல பிரதேசம்
- 1984 காங்ரா மக்களவைத் தொகுதி 8வது மக்களவைக்குத் தேர்ந்தெடுக்கப்பட்டார்
- 1996 மாநிலங்களவை உறுப்பினர்
- 1998-1999 மாநிலங்களவையில் காங்கிரசு கட்சியின் துணை தலைமைக் கொறடா
- 1999-03 அகில இந்திய மகளிர் காங்கிரசு தலைவர்
- 2003–07 இமாச்சலப் பிரதேச சட்டமன்ற உறுப்பினர் (தரம்சலா-மூன்றாவது முறை)
- 2003–2004 அமைச்சர், இமாச்சலப் பிரதேசம்
- 2009 ஜோத்பூர்-15வது மக்களவை உறுப்பினர் (2வது முறை)
- 2012 அமைச்சர், கலாச்சார அமைச்சகம், இந்திய அரசு.
# இந்திரஜாலம்

**இந்திரஜாலம்** ( சமஸ்கிருதம் : इन्द्रजाल) என்பது பெரும்பாலான இந்திய மொழிகளில் பயன்படுத்தப்படும் பொதுவான ஒரு சமஸ்கிருத வார்த்தையாகும், இது இந்திரனின் வலை, மந்திரம், ஏமாற்றுதல், மோசடி, மாயை, மந்திரம், ஏமாற்று வித்தை, சூனியம் போன்றவற்றைக் குறிக்க பயன்படுகிறது.  

இந்து மதத்தில் இந்த பிரபஞ்சத்தில் *மாயாவை* முதலில் உருவாக்கியவர் இந்திரன் . பழங்காலத்தில் *மாயா* என்பதற்குப் பதிலாக *இந்திரஜாலா* என்ற சொல் பயன்படுத்தப்பட்டது. இந்திரன் என்பது கடவுளை பிரதிநிதித்துவப்படுத்துவதால், இந்த பிரபஞ்சத்தை கடவுள் உருவாக்கியது ஒரு மாயச் செயலாக கருதப்படுவதால், இந்த உலகம் முழுவதுமே  இந்திரஜாலா (இந்திரனின் வலை) ஒரு மாயை என்ற சித்தாந்தத்தை குறிக்கிறது.  

அதே பாணியில், தந்திரங்கள் செய்பவர்கள் தனது தெய்வீக முன்னோடிகளைப் பின்பற்றி இந்திரஜாலா என்ற பெயரில் மந்திரத்தைப் பயன்படுத்துவதாக கூறி,தனது கையாளுதலின் பொருளாகத் தேர்ந்தெடுக்கும் நபர்கள் மீது மாயாவின் வலையைப் பரப்புகிறார். உண்மையில் இல்லாத ஒன்றை, அல்லது பார்வையாளர்களின் மனதில் மட்டுமே தனது திறமையின் பலனாகப் பார்வையாளர்களின் கண்முன்னே உருவாக்குகிறார்.  

*இந்திரஜாலாவை* பொதுமக்களுக்காக உருவாக்கப்பட்ட மாயையான தோற்றங்களின் கடுமையான உணர்வுடன் ஒருவர் கட்டுப்படுத்தினால், அறியாத மனிதகுலத்தை தனது பிடியில் வைத்திருக்கும் பெரும் *மாயைக்கு* இந்த நடவடிக்கை ஒரு பிம்பமாக மாறியது என்பது புரிந்துகொள்ளத்தக்கது. அத்வைத தத்துவஞானிகளின் கூற்றுப்படி, மனித அடிமைத்தனத்திற்கு வழிவகுக்கும் காரணிகளாக *அவித்யா* ( *அறியாமை* ) மற்றும் *மோஹம்* ("மாயை") ஆகியவற்றுக்கு இடையே எந்த வித்தியாசமும் இல்லை.  

மந்திரமும் மதமும் சில சமயங்களில் ஒன்றாகச் செல்கிறது. வேத மந்திர அறிவிற்கு மிக முக்கியமான ஆதாரம் அதர்வவேதம் . வேதங்களின் *சாந்தி*, பயம் மற்றும் தீமைகளைப் போக்க, அதிக நலனுக்காகவும், ஆயுட்காலத்தை நீட்டிப்பதற்காகவும், *பிரத்யங்கிரமந்திரம்* அல்லது *அதர்வணம்* *என்று* அழைக்கப்படும் வேதங்களின் *மந்திரங்கள்*, மற்றவர்களுக்கு தீங்கு விளைவிப்பதற்காக, அதாவது *அபிசாரம்* என்று அழைக்கப்படுகின்றன. *அங்கிரசம்* .  

பிரம்மனின் அடிப்படை சக்தி—இருத்தலை ஊடுருவி நடுநிலை வகிக்கிறது—நல்ல அல்லது தீய நோக்கங்களுக்காக தகுதி வாய்ந்த நிபுணர்களால் பயன்படுத்தப்படலாம் என்று இந்து நம்பிக்கை வாதிடுகிறது. எதிரியை பயமுறுத்துவது இந்திரஜாலாவின் நோக்கம்.  

கமண்டகா மற்றும் புராணங்களில் *உபேக்ஷா*, *மாயா* மற்றும் *இந்திரஜாலா* ஆகியவை இராஜதந்திரத்தின் துணை முறைகளாக உள்ளன. *இந்திரஜாலா* என்பது எதிரிக்கு எதிரான வெற்றிக்கான தந்திரங்களைப் பயன்படுத்துவது மற்றும் கௌடில்யரின் கூற்றுப்படி இது *பேடாவின்* கீழ் வருகிறது.  

## மேலும் பார்க்கவும்

- இந்திரஜல் காமிக்ஸ்
- இந்திரனின் நிகர், பௌத்தத்தில் வெறுமையின் கருத்து
- <i id="mwRw">இந்திராஸ் நெட்</i>, ராஜீவ் மல்ஹோத்ராவின் புத்தகம்
- மதத்தின் தத்துவம்
- அறிவியல் மற்றும் மதம்
# அந்தபுரம்

**அந்தபுரம்** அல்லது **அந்தபுரா** ( சமஸ்கிருதம் )  

என்பது ஒரு இந்திய அரசர்களின் வாழிடமாக அரண்மனை ஒரு பகுதி, அங்கு தான் அரசியும் அவரோடு சேர்ந்த மற்ற பெண்களும் தங்கி வாழுவார்கள். கிட்டத்தட்ட அரண்மனையின் 'பெண்கள்' பிரிவு என சொல்லலாம்,  

பண்டைய காலங்களில் மன்னர்களின் அரண்மனையில் அரசியார் இருக்குமிடம் அந்தர்ப்புரம் எனப்பட்டது. (அந்தப்புரம் என்பது பிழை) **அந்தர்ப்புரம்** என்பதே சரி. (கதிரைவேற் பிள்ளையின் பேரகராதி காண்க) இச்சொல்லுக்கு உள் வீடு, அரசியார் மாளிகை என்று பொருள் கொள்ளலாம். (<small>**மொழிப்பயிற்சி-49: பிழையின்றித் தமிழ் பேசுவோம், எழுதுவோம்!, தினமணிக்கதிர், 24 ஜூலை 2011**</small>)  

பொதுவாக, அரண்மனையின் இந்த பகுதி அரசர், அரசியின், படுக்கையறை, குளியல் அறை மற்றும் ஒப்பனை அறை என்பதெல்லாம் இணைந்த பகுதியாக இருக்கும். இந்தியாவில் உள்ள பெரும்பாலான அரண்மனைகள் *அந்தபுரத்தை* ஒரு ஒருங்கிணைந்த பகுதியாகக் கொண்டுள்ளன (உதாரணமாக, ஹம்பி மற்றும் மைசூர் அரண்மனை ).  

அரசர்களின் படுக்கையறையே அந்தப்பறம் ஆகும். மிகப் பெரிய நீச்சல் குளம் உள்ளிட்ட பல அறைகளை கொண்ட ஒரு மிகப்பெரிய பகுதியாகத்தான் அந்தப்புரம் இருக்கும். வெளிநபர்கள் அனுமதிக்கப்படமாட்டார்கள். பாதுகாவலர்களாக பொதுவாக திருநங்கைகள் நியமிக்கப்பட்டு இருப்பார்கள்.  

அங்கு அரசனுக்கு உரிமையான ராணியாக முடிசூடிக் கொண்ட மகாராணி. மற்றுமுள்ள மனைவிமார்கள், போர்களில் வெற்றி கொள்ளப்பட்ட எதிரி நாட்டின் அழகான இளம்பண்கள், நாட்டியத் தாரகைகள் போன்றவர்கள் வசிப்பார்கள்.  

மன்னர்களின் அந்தப்புரங்களில் விலையுயர்ந்த கலைப்பொருட்கள் உயர்ந்த மாடங்கள், உப்பரிகைகள் இருக்கும். மனதை மயக்கும் இறக்குமதி செய்யப்பட்ட நறுமண பொருட்கள் நறுமணங்கள் நிறைந்திருக்கும்.  

கர்நாடகா மைசூர் அரண்மனையிலும், டில்லியில் உள்ள செங்கோட்டையிலும், புராதான அந்தப்புரங்கள் தற்பொழுதும் பாதுகாக்கப்பட்டு பார்வைக்கு வைக்கப்பட்டுள்ளன.  

**ஹரேம்**, *'ஜனானா* என்பதெல்லாம் இதற்க்கு இணையான பிற மொழி சொற்கள் ஆகும்.  
## மேலும் பார்க்கவும்

- பெண்களுக்கு மட்டும் இடம்
# ராஜஸ்தான் மாநில ஆவணக் காப்பகம்

**ராஜஸ்தான் மாநில காப்பகம்** என்பது இந்தியாவின் ராஜஸ்தான் மாநிலத்தின் பிகானேர் நகரில் அமைந்துள்ள ஒரு காப்பகமாகும் . மாநில ஆவணக் காப்பகம் 1955 ஆம் ஆண்டிலேயே நிறுவப்பட்டது. பாரசீக ஃபார்மன்கள், நிஷான்கள், மன்ஷூர்கள், அக்பரத், வக்கீல் அறிக்கை, அர்ஸ்தாஷ்ட், கட்டூத் போன்ற முகலாய அரசர்கள் காலத்தின் நிர்வாகப் பதிவுகளின் வளமான சேகரிப்பு மற்றும் ராஜஸ்தானின் இளவரசர்களான பஹியாத், பட்டாஸ், பர்வானாஸ், ருக்காஸ், சித்தியட் போன்றோரின் நிர்வாகத்தின் போது உருவாக்கப்பட்ட பதிவுகள் உள்ளன. நுண்படங்கள், நூலகக்குறிப்புகள் மற்றும் நிறுவனம் வழங்கும் ஆராய்ச்சி அறைகள் போன்ற வசதிகளை ஆராய்ச்சியாளர்கள் பயன்படுத்தலாம். சுற்றுலாப் பயணிகளுக்காக, நிர்வாக, சமூக, பொருளாதார மற்றும் வரலாற்று மதிப்புள்ள முக்கிய ஆவணங்களைக் காட்சிப்படுத்தும் பதிவுக் காட்சிக்கூடம் அமைக்கப்பட்டுள்ளது. காப்பகங்களின் தலைமையகம் பிகானேரில் உள்ளது மற்றும் ராஜஸ்தான் மாநிலத்தின் ஏழு நகரங்களில் கிளைகள் உள்ளன.  

முகலாயர் காலம் முதல் தற்போதைய காலகட்டத்தின் 30 ஆண்டுகள் பழமையான வரலாற்று பதிவுகள் வரை அறிவியல் பூர்வமாக பாதுகாக்கப்பட்ட ஆவணங்கள் இங்கே சேகரித்து வைக்கப்பட்டுள்ளது.  

## மாநில ஆவணக் காப்பகத்தின் முதன்மைக் கடமைகள்
- அதன் பாதுகாப்பில் உள்ள பதிவுகளைப் பாதுகாத்தல் மற்றும் அவற்றிலிருந்து அரசுத் துறை, நீதித்துறை மற்றும் பொதுமக்களுக்குத் தேவைப்படும்போது தகவல்களை வழங்குதல்,மற்றும்
- வடிவமைக்கப்பட்ட விதிகளுக்கு இணங்க பாதுகாக்கப்பட்ட தகவல்களை வரலாற்று ஆராய்ச்சி நோக்கங்களுக்காக வரலாற்று அறிஞர்கள், மாணவர்கள் மற்றும் ஆர்வமுள்ளவர்கள் அணுகுவதற்கு

இவையே ராஜஸ்தான் அரசாங்கத்தால் அமைக்கப்பட்டுள்ள மாநில ஆவணக் காப்பகத்தின் முதன்மைக் கடமைகள் ஆகும்.
# பாவையா பாடகர்களின் பட்டியல்

**பாவையா** என்பது வடக்கு வங்காளதேசத்தில் குறிப்பாக ரங்பூர் மாவட்டம் மற்றும் மேற்கு வங்காளத்தின் டார்ஜிலிங்கின் ஒரு பகுதி மற்றும் வடக்கு தினாஜ்பூர் மாவட்டத்தின் கூச் பெஹார், ஜல்பைகுரி மற்றும் இந்தியாவில் அஸ்ஸாமின் துப்ரி மற்றும் கோல்பாரா ஆகிய இடங்களில் இசைக்கப்படும் பிரபலமான நாட்டுப்புற இசை அல்லது ஒரு இசை வடிவம் ஆகும். இந்த பகுதி முழுவதுமே முன்னதாக கம்தாபூர் மாநிலம் என்றே வழங்கப்பட்டது.  எனவே இவ்வகை பாடலுக்கு கம்தாபுரி மொழியும் பயன்படுத்தப்படுகிறது. இந்த நாட்டுப்புற பாடல் பாரம்பரியமாகதனியாக அல்லது குழுவாகவும்  பாடப்படுகிறது.  
பாவையா பொதுவாக 16 ஆம் நூற்றாண்டில் பிஸ்வா சிங்காவின் கீழ் தோன்றியதாக நம்பப்படுகிறது, மேலும் 1950 களில் இருந்து மேடை நிகழ்ச்சிகளில் பரவலாக பாடப்பட்டு வளர்ந்துள்ளது. பாவையா பாடல்களின் வரிகள் மதச்சார்பற்றவை.  

## வங்காளதேசம் மற்றும் மேற்கு வங்காளத்தைச் சேர்ந்த பாவையா பாடகர்களின் பட்டியல்

வங்காள பாடகர்களின் பட்டியல் பின்வருமாறு:  

- மோம்தாஜ் பேகம்
- அப்துல் ஆலிம்
- ஃபரிதா பர்வீன்
- கனக் சாப்பா
- காசிம் உதீன்
- அப்பாஸ் உதீன்
- முஸ்தபா ஜமான் அப்பாஸி
- பெர்தௌசி பேகம்
- ரதீந்திரநாத் ராய்

## அசாம் பாடகர்களின் பட்டியல்

- பிரதிமா பருவா பாண்டே
- ஜூபீன் கர்க்
- பாபன்
- மேற்கு வங்கத்தில் இருந்து
- சவுரவ் மோனி
# ஜோசப் ஜேக்கப்ஸ்


**ஜோசப் ஜேக்கப்ஸ்** (* Joseph Jacobs*) (29 ஆகஸ்ட் 1854 - 30 ஜனவரி 1916) ஒரு நியூ சவுத் வேல்ஸ் நாட்டில் பிறந்த பிரித்தானிய - யூத நாட்டுப்புறவியலாளரும், மொழிபெயர்ப்பாளரும், இலக்கிய விமர்சகரும், சமூக விஞ்ஞானியும், வரலாற்றாசிரியரும், ஆங்கில இலக்கிய எழுத்தாளரும் ஆவார்.  

## சொந்த வரலாறு
ஜேக்கப்ஸ் சிட்னியில் ஒரு யூத குடும்பத்தில் பிறந்தார். " ஜாக் அண்ட் தி பீன்ஸ்டாக் ", " கோல்டிலாக்ஸ் அண்ட் தி திரீ பியர்ஸ் ", " தி திரீ லிட்டில் பிக்ஸ்", " ஜாக் தி ஜெயண்ட் கில்லர்" மற்றும் " தி ஹிஸ்டரி ஆப் திர்டாம் தம்ப்" உள்ளிட்ட ஆங்கில விசித்திரக் கதை உலகின் சிறந்த பதிப்புகளில் சிலவற்றை பிரபலப்படுத்த இவரது பணி தொடர்ந்தது.  

இவர், 1890 இல் *ஆங்கில தேவதைக் கதைகள்*, 1893 இல் *மேலும் சில ஆங்கில விசித்திரக் கதைகள்* என்ற ஆங்கில விசித்திரக் கதைகளின் தொகுப்புகளை வெளியிட்டார்: இரண்டு புத்தகங்களுக்குப் பிறகு, ஐரோப்பா கண்டத்திலிருந்தும் யூதர்களிடமிருந்தும், செல்டிக்களிடமிருந்தும் விசித்திரக் கதைகளைச் சேகரித்து வெளியிடுவதற்குச் சென்றார். இந்திய விசித்திரக் கதைகள் இவரை ஆங்கில மொழிக்கான விசித்திரக் கதைகளின் மிகவும் பிரபலமான எழுத்தாளர்களில் ஒருவராக ஆக்கியது. பஞ்சதந்திரம் மற்றும் [[ஈசாப்பின் நீதிக்கதைகள் மற்றும் யூத நாட்டுப்புறக் கதைகளின் இடம்பெயர்வு பற்றிய கட்டுரைகளைத் திருத்துவது உள்ளிட்ட நாட்டுப்புறக் கதைகள் பற்றிய பத்திரிகைகள் மற்றும் புத்தகங்களுக்கான ஆசிரியராகவும் ஜேக்கப்ஸ் இருந்தார். இவர் ஆயிரத்தொரு இரவுகளின் பதிப்புகளையும் திருத்தினார். இங்கிலாந்தில் உள்ள நாட்டுப்புறவியல் சங்கத்தில் சேர்ந்து சங்கத்தின் *போக்லோர்* என்ற சமூக இதழின் ஆசிரியரானார்.  
ஜோசப் ஜேக்கப்ஸ் *தி யூயிஷ் என்சைக்ளோபீடியா*விற்கும் பங்களித்தார்.  

## இறப்பு
இவர் 30 ஜனவரி 1916 அன்று நியூயார்க்கின் யோங்கர்சில் உள்ள தனது வீட்டில் 62 வயதில் இறந்தார்.தனது வாழ்நாளில், ஜேக்கப்ஸ் ஆங்கில நாட்டுப்புறக் கதைகளில் முதன்மையான நிபுணர்களில் ஒருவராக கருதப்பட்டார்.  

## பணிகள்
- , reprint of Thomas North's *The Morall Philosophie of Doni*
- , illustrated by Richard Heighway
- †
- †
- †
- †
- †
- , illustrated by W. Frank Calderon
- †
- † – also known as *European Folk and Fairy Tales*
:† Illustrated by John D. Batten  
;Other  
-
# காம்ரூபி நடனம்

**காம்ரூபி நடனம்** என்பது பண்டைய காம்ரூப்பில் இன்றைய அசாம் மாநிலத்தில் தோன்றிய நடனங்களின் பெயராகும், இது பிராந்தியத்தின் கலாச்சார விதிமுறைகளில் ஒன்றாகும். பண்டைய நாட்களில், அசாம் (வடகிழக்கு பிராந்தியத்தில் உள்ள இந்தியாவின் மாநிலம்) 'காம்ரூப்' என்று அழைக்கப்பட்டது. காம்ரூபி நடனம் அசாமில் இருந்து உருவானதால், இப்பெயரில் அழைக்கப்படுகிறது. இன்னும் அசாமில் இதே பெயரில் ஒரு மாவட்டம் உள்ளது.  

## தோற்றம்
காம்ரூபி நடனம் பாயோனா நடனத்திலிருந்து உருவானது.  

## காம்ரூபி நடனத்தின் கருப்பொருள்கள்
காம்ரூபி நடனம் அதன் நடிப்பின் மூலம் பல்வேறு இந்து புராணக் கதைகளை கொண்டுள்ளது. **பால்குனி** என்பது அர்ஜுனனின் மற்றொரு பெயர்.அசுரர்களைக் கொல்வதற்காக அர்ஜுனனை தேவர்கள் எப்படி சொர்க்கத்திற்கு அழைத்தார்கள் என்பதை நாடகம் சித்தரிக்கிறது. அசுரர்களுடன் போரிடும் போது, ​​அர்ஜுனன் அவர்களை வெல்வது கடினமாக இருந்தது, எனவே சிவபெருமான் தனக்கு பரிசாக அளித்த 'பசுபத்' அம்பின் உதவியைப் பெற்றார் . அந்த ஆயுதத்தைப் பயன்படுத்துவதன் மூலம் அவர் தனது பணியில் வெற்றி பெற்றார்,இக்கதை பால்குனி நடனத்தின் கருவாகும்.  

குருக்ஷேத்திரப் போரில் அர்ஜுனன் தன் சொந்த உறவினர்களுடன் போரிட விரும்பாத கதையை கீதையின் நாடகம் சித்தரிக்கிறது. அவருடைய தேரோட்டியாக இருந்த பகவான் கிருஷ்ணர் , அவருக்கு கீதையைப் பற்றிய பாடங்களைக் கற்றுக் கொடுத்தார் மற்றும் கர்மாவின் கொள்கையைப் பற்றி அவருக்குக் கற்றுக் கொடுத்தார். அவரது உண்மையான உருவத்தை அர்ஜுனன் முன் வெளிப்படுத்தி தனது கடவுள் தன்மையை சுட்டிக்காட்டி அர்ஜுனனுக்கு அவன் உண்மையான கொலையாளி அல்ல என்று போதித்தார். கிருஷ்ணரின் போதனைகளில் திருப்தியடைந்த அர்ஜுனன் போருக்குச் சென்று வெற்றியும் பெற்றான்.  

குருக்ஷேத்திரப் போர்க்களத்தில் கர்ணன் மற்றும் அர்ஜுனன் ஆகிய இரு சக்திவாய்ந்த போர்வீரர்களுக்கு இடையேயான சண்டையை நிகழ்த்தும் மற்றொரு நாடகம் கர்னார்ஜுனா. அர்ஜுனன் கர்ணனை வென்றதையும் இது விளக்குகிறது .  

## மேலும் பார்க்கவும்

- காம்ரூபி தோலியா
- கம்ரூபி லோக்கீத்
- பிராச்சின் காம்ரூபி நிருத்ய சங்கா
# பாயோனா



**பாயோனா** என்பது ஆன்மீக கருத்துக்களுடன் கூடிய ஒரு பாரம்பரிய பொழுதுபோக்கு வடிவமாகும், இந்தியாவில் அஸ்ஸாம் பகுதிகளில் இது பரவலாக உள்ளது. இது பதினாறாம் நூற்றாண்டின் முற்பகுதியில் எழுதப்பட்ட மகாபுருஷ ஸ்ரீமந்த சங்கரதேவரின் படைப்பு. நாடக பொழுதுபோக்கின் மூலம் கிராம மக்களுக்கு ஆன்மீக செய்திகளை தெரிவிக்கும் இம்முறையை உருவாக்கினார். பின்னர் ஸ்ரீமந்த மாதவதேவரும் சில நாடகங்களை எழுதினார். பாயோனாவின் நாடகங்கள் அங்கியா நாட்க்கள் என்றும், அவற்றின் அரங்கேற்றம் பாயோனா என்றும் அழைக்கப்படுகிறது.  
- பாயோரியா : நடிகர்கள் ஸ்கிரிப்ட்டின்படி கதாபாத்திரங்களைச் செய்கிறார்கள்.
- கயான் : பாடகர்கள்.
- பயான் : அவர்கள் பாயோனாவின் ஆரம்பம் முதல் இறுதி வரை கொல், தால் போன்றவற்றை விளையாடுகிறார்கள்.

## பாயோனா வகைகள்

- பரேசஹரியா பாயோனா
- முக பாயோனா
- போகா பாயோனா
# தெக்ரிக்-இ-நிசுவான்

**தெக்ரிக்-இ-நிசுவான்** (*Tehrik-e-Niswan*; )(பெண்கள் இயக்கம்) என்பது பாக்கித்தானில் செயல்படும் பெண்கள் அமைப்பாகும். தெக்ரிக்-இ-நிசுவான் 1979-ல் கராச்சி, சிந்துவில் சீமா கெர்மானியால் உருவாக்கப்பட்டது. தெக்ரிக்-இ-நிசுவான் 1979-ல் நிறுவப்பட்டது. இது உழைக்கும் பெண்கள் மற்றும் ஒதுக்கப்பட்ட சமூகங்களுக்கு உரிமைச் செய்திகளை கொண்டுசெல்லும் ஊடகமாகக் கலை நிகழ்ச்சிகளைப் பயன்படுத்துகிறது. 1980ஆம் ஆண்டில், ஜியா-உல்-ஹக்கின் ஆட்சி உருவானதுடன், நடன நிகழ்ச்சிகளைத் தடைசெய்தது. தெக்ரிக் பெண்களுக்கான அமைதி, சமத்துவம் மற்றும் நல்லிணக்கத்தின் செய்தியைப் பரப்புவதற்கான ஊடகமாக நிகழ்ச்சிகளைப் பயன்படுத்தினார்.  

தெக்ரிக்கின் ஆரம்பக் கவனம், கருத்தரங்குகள் மற்றும் கருத்தரங்குகளை ஏற்பாடு செய்வதிலிருந்தது. மேலும் இதன் செய்தியை வெளிப்படுத்த இப்போது நாடகம் மற்றும் நடனம் போன்ற பண்பாட்டுடன் தொடர்புடைய நிகழ்வுகளை ஏற்பாடு செய்கிறது. தெக்ரிக் இ நிசுவான் பல அரசியல் நாடகங்களை நடத்தியுள்ளது. இதில் இலக்கிய நிகழ்வுகள், நாடக விழாக்கள், மாநாடுகள், ஆலயங்கள் மருத்துவமனைகளில் கூட நாடகங்களை நிகழ்த்தியது. சமூகத்தில் அமைதியை மேம்படுத்துவதற்காக தெக்ரிக் நடன விழாக்களை ஏற்பாடு செய்தது.  

## குறிப்பிடத்தக்க படைப்புகள்

- மொகஞ்சதாரோவின் பாடல்
- கிர்ச்சி கிர்ச்சி கராச்சி
- மாண்டோ மேரா தோசுத்
- ஜின்னய் லாகூர் நஹி வெகியா

## மேலும் பார்க்கவும்

- அனைத்து பாக்கித்தான் பெண்கள் சங்கம்
- பெண்களின் உரிமை
# பெர்ரி பொருளடக்கம்

**பெர்ரி பொருளடக்கம்** என்பது ஈசாப்புடையதாகக் கூறப்படும் "ஈசாப்பின் நீதிக்கதைகள்" அல்லது "ஈசாப்பிகா" ஆகியவற்றின் ஒரு பரவலாகப் பயன்படுத்தப்படும் பொருளடக்கம் ஆகும். ஈசாப் கி. மு. 620 மற்றும் 560க்கு இடையில் பண்டைக் கிரேக்கத்தில் வாழ்ந்த ஒரு கதை கூறுபவர் ஆவார். இப்பொருளடக்கத்தை பென் எட்வின் பெர்ரி என்ற பேராசிரியர் உருவாக்கினார். இப்பேராசிரியர் இலினொய் பல்கலைக்கழகத்தில் பண்டைக் காலம் சார்ந்த பேராசிரியராகப் பணியாற்றினார்.  

நவீன கால அறிஞர்கள் ஈசாப்புடையதாகக் கூறப்படும் அனைத்து கதைகளையும் ஈசாப் மட்டுமே கூறவில்லை என்று கருதுகின்றனர்; உண்மையில் இவற்றில் சில கதைகள் ஈசாப் வாழ்ந்ததற்கு முன்னரே பயன்படுத்தப்பட்டுள்ளன, அதே நேரத்தில் பல பிற கதைகளின் முதல் பதிவானது ஈசாப்பின் காலத்திற்கு ஆயிரம் ஆண்டுகள் கழித்து உருவாக்கப்பட்டன. பொதுவாக ஈசாப்பின் நீதிக் கதைகள் ஆங்கிலத்தில் அகர முதலாக வரிசைப்படுத்தப்பட்டன. இவை வாசிப்பவர்களுக்கு உதவிகரமாக இல்லை. பெர்ரி இவற்றை மொழி (கிரேக்கம் மற்றும் இலத்தீன்), கால வரிசைப்படி, நூல் ஆதாரங்களின் படி, மற்றும் பிறகு அகர முதல் வரிசைப்படி பட்டியலிட்டார்; எசுப்பானிய அறிஞர் பிரான்சிஸ்கோ இரோத்ரிகுவேசு அத்ரதோசு இதே போன்றதொரு அமைப்பை உருவாக்கினார். இந்த அமைப்பும் பொதுவான வாசிப்பாளருக்கு உதவிகரமானதாக இருப்பதில்லை. ஆனால் அறிஞர்களுக்கு உதவிகரமாக இருப்பதற்காக இது உருவாக்கப்பட்டுள்ளது.  

## பொருளடக்கம்

### பெர்ரி 1–10

பெர்ரி 1. கழுகும், நரியும்  

பெர்ரி 2. கழுகு, காகம் மற்றும் மேய்ப்பாளர்  

பெர்ரி 3. கழுகும், வண்டும்  

பெர்ரி 4. வல்லூறும், நைட்டிங்கேலும்  

பெர்ரி 5. ஏதேனிய கடனாளி  

பெர்ரி 6. ஆடு மேய்ப்பாளரும், காட்டு ஆடுகளும்  

பெர்ரி 7. மருத்துவராக பூனையும், கோழிகளும்  

பெர்ரி 8. ஈசாப்பும், ஓடக்காரரும்  

பெர்ரி 9. கிணற்றில் நரியும், ஆடும்  

பெர்ரி 10. சிங்கமும், நரியும்
# ஒய்யாரத் தெரு



**ஒய்யாரத் தெரு (ஃபேஷன் ஸ்ட்ரீட்)** என்பது மும்பையின் ஆசாத் மைதானத்திற்கு அருகில் உள்ள மகாத்மா காந்தி சாலையில் உள்ள முன்னூற்றி எண்பதுக்கும் மேற்பட்ட தெருக்களில் உள்ள துணிக்கடைகளைக் குறிக்கிறது மற்றும் இந்தியாவின் தெற்கு மும்பையில் உள்ள பாம்பே ஜிம்கானாவுக்கு எதிரே உள்ளது.  

மகாத்மா காந்தி சாலையில் (எம்ஜி ரோடு) விஎஸ்என்எல் அலுவலக கட்டிடத்திற்கு எதிரே இந்த துணிச்சந்தை அமைந்துள்ளது. இது ஒரு பிரபலமான சுற்றுலா தலமாகும், மேலும் இது பேரம் பேசுவதற்கு ம் குறைந்த விலையில் தற்காலத்திய துணிகளை வாங்குவதற்கும் பெயர் பெற்றது.  

சனவரி 2011 இல், ஒய்யாரத் தெரு கடை உரிமையாளர்கள் சங்கத்துடன் இணைந்து பிஎம்சியின் பசுமை இயக்கத்தின் ஒரு பகுதியாக, ஒய்யாரத் தெருவில் உள்ள சந்தை பிளாஸ்டிக் பைகளைப் பயன்படுத்துவதை நிறுத்தி, காகிதப் பைக்கு மாறியது, இப்போது அவர்கள் மீண்டும் பயிற்சிப் பட்டறை மூலம் தயாரிக்கப்பட்ட பிளாஸ்டிக்கைப் பயன்படுத்துகின்றனர். பார்வையற்றோர் தேசிய சங்கம். இது மும்பையில் உள்ள மிகப் பெரிய திறந்தவெளி பொருட்களை வாங்கும் இடம் ஆகும் .
# சரஸ்வதி படித்துறை



**சரஸ்வதி படித்துறை** என்பது இந்தியாவின் உத்தரபிரதேச மாநிலத்தில் யமுனை ஆற்றின் கரையில் உள்ள அலகாபாத்தில் உள்ள மிகவும் கண்கவர் படித்துறை ஆகும். இது சிவபெருமானின் மங்காமேஷ்வர் கோயிலுக்கு அருகில் அமைந்துள்ளது. இந்த இடத்தின் பெயர் இந்து தெய்வமும் கல்விக்கடவுளுமான சரஸ்வதியி<nowiki/>லிருந்து வந்தது. இது புதிதாக கட்டப்பட்ட இடம். யமுனைநதியின் பச்சை நிற நீருக்கு மூன்று பக்கங்களிலிருந்தும் படிக்கட்டுகள் அமைக்கப்பட்டுள்ளன. மேலே ஒரு பூங்கா உள்ளது, இது பச்சை புல்லால் மூடப்பட்டிருக்கும்.  

திரிவேணி சங்கம் அருகே அக்பரின் கோட்டையின் மூலையைச் சுற்றி, இந்த படித்துறை முழுக்க விளக்குகள் ஏற்றி ஒரு இரவு ஆரத்தி நடத்துகிறது. இங்கிருந்து படகு மூலம் சங்கமத்தை அடைய உணவு விடுதி வசதிகளும் உள்ளன.  

## கயிற்று பாதை வசதி
**கும்பத்திற்கு** முன்பாக சங்கம் அருகே யமுனையின் மீது ஒரு கயிற்று பாதை வசதியை அலகாபாத் பெறும் என்று 2017 ஆம் ஆண்டு முன்மொழியப்பட்டது. இதற்கான முன்மொழிவை சுற்றுலாத்துறை மாநில அரசின் ஒப்புதலுக்கு அனுப்பியுள்ளது.  

“போட் கிளப் மற்றும் **சரஸ்வதி படித்துறை** அருகே இரண்டு தளங்கள் இந்த வசதிக்கான திட்டத்தில் பரிந்துரைக்கப்பட்டுள்ளன. இது சுற்றுலாப் பயணிகளை அரயில் அருகே உள்ள ஒரு பகுதிக்கு அழைத்துச் செல்லும்” என்று பிராந்திய சுற்றுலா அதிகாரி அனுபம் ஸ்ரீவஸ்தவா கூறினார். ஆனால் எதுவும் யதார்த்த வடிவத்தை எடுக்கவில்லை மற்றும் திட்டம் கைவிடப்பட்டிருக்கலாம்.  

## மேலும் பார்க்கவும்
அலகாபாத்தில் உள்ள சுற்றுலா தலங்களின் பட்டியல்
# இசு அமிதோஜ் கவுர்

**இசு அமிதோஜ் கவுர்** என்பவர்அமெரிக்காவில் வசிக்கும் ஒரு திரைப்படத் தயாரிப்பாளர் ஆவார். இவர் *செவன் தரியா (ஆறாவது நதி)* மற்றும் *கம்படி கலாய் (நடுங்கும் மணிக்கட்டு)* ஆகிய படங்களுக்காக மிகவும் பிரபலமானவர். குழந்தைகளுடன் நாடகப் பட்டறைகள் செய்யும் போது இவர் உருவாக்கிய நுட்பங்களால் இவரது தனித்துவமான நாடகப் பணிகளுக்காக இவர் அறியப்படுகிறார்.  

## பின்னணி
கவுர் சிம்லாவில் இமயமலை அடிவாரத்தில் வளர்ந்தார். சிம்லாவில் உள்ள தாரா ஹால், லொரேட்டோ பள்ளியில் பள்ளிப்படிப்பை முடித்தார். பின்னர் சிம்லாவில் உள்ள செயின்ட் பேட் கல்லூரியில் பட்டம் பெற்றார். இவர் சண்டிகரில் பஞ்சாப் பல்கலைக்கழகத்தில் நாடகத்துறையில் முதுகலைப் பட்டம் பெற்றார். பின்னர் தேசிய நாடகப் பள்ளியில் பயிற்சி பெற்றார். இங்கு இவர் பல்வேறு தயாரிப்புகளில் ஈடுபட்டார். பின்னர் புது தில்லி தேசிய நாடகப் பள்ளியின் சகாவாக ஆனார்.  

## தொழில்
பெர்தோல்ட் பிரெக்ட்டின் *காகசியன் சாக் சர்க்கிள்* போன்ற நாடகங்களில் நடித்த பிறகு, இவர் தேசிய நாடகப் பள்ளியின் பல நாடகங்களில் நடித்தார். பின்னர் தாரா பஞ்சாபியிடம் உதவி தயாரிப்பாளராக பணியாற்றினார். உருது சூழ்நிலைக்கேற்ற நகைச்சுவை காட்சிகளில் உதவிய பிறகு, பிரபல பாலிவுட் படமான பிஞ்சரில் உதவி இயக்குநராகப் பணியாற்றினார். இவர் குறிப்பாக குழந்தைகளுக்காக தொடர்ந்து நாடகம் நடத்தி வந்தார். இவர் எழுத்தறிவு இந்தியாவுடன் இணைந்து பணியாற்றினார். இதன் மூலம் ஆயிரக்கணக்கான குழந்தைகளை நாடகப் பட்டறைகளின் ஒரு பகுதியாக இருக்க ஊக்குவித்தது. இந்த குழந்தைகள் பின்னர் விசால் பரத்வாஜின் *தி ப்ளூ அம்ப்ரெல்லா* மற்றும் அமீர் கானின் *3 இடியட்சு* உள்ளிட்ட பாலிவுட் படங்களில் முக்கிய கதாபாத்திரங்களில் நடித்தனர். இவர் பின்னர் மன்மோகன் சிங்கின் *அசன் நு மான் வட்னா டா* மற்றும் *மிட்டி வஜான் மார்டி* உள்ளிட்ட படங்களில் உதவியாளராக இருந்தார். *தேரா மேரா கி ரிஷ்தா* படத்திலும் இவர் பணியாற்றியுள்ளார். கவுர் தனது சொந்த தயாரிப்பு நிறுவனமான நூர் நிசான் தயாரிப்பு நிறுவனத்தினைத் தொடங்கினார். மேலும் சீக்கிய புலம்பெயர்ந்தோரினால் தயாரிக்கப்பட்ட திரைப்படங்களின் இயக்கத்தில் முன்னோடியாக இருந்தார். இவர் பஞ்சாபி திரைப்படத்தை நேரடியாக எழுதி தயாரித்த முதல் பெண்மணி என்ற வரலாற்றைப் படைத்தார். தற்போது, பெயரிடப்படாத புத்தகம் ஒன்றை ஹாலிவுட் படமாக தயாரிக்கும் பணியில் ஈடுபட்டு வருகிறார்.  

## பங்களிப்புகள்

- குருசா வாசுனாடெசு-
- பரிப்ரிதிகா- *பகவதாஜ்ஜுகம்*
- காவேரி *- ராஸ்தே*

## நாடக இயக்கம்

- *எவன்சென்ட் ட்ரீம்ஸ்*
- *சரந்தாஸ் சோர்*
- *பிண்டி கா சபுன்*
- *அலிபாபா சாலிஸ் சோர்*
- *Kambdi Kalaai*
# இச்சா-சக்தி


***இச்சா சக்தி*** (அல்லது ***இச்சா சக்தி*** ) என்பது சமஸ்கிருதச் சொல்லாகும், இது சுதந்திர விருப்பம், ஆசை, ஆக்கப்பூர்வமான தூண்டுதல் என்று மொழிபெயர்க்கப்பட்டுள்ளது. இச்சா சக்தி என்பது இச்சை, விருப்பம், ஏக்கம், ஆசை ஆகியவற்றின் சக்தி. இச்சா சக்தி மற்றும் செயல், வெளிப்பாடு, படைப்பு ஆகியவற்றின் சக்தியான    கிரியா சக்தி ஆகியவை ஒன்றுக்கொன்று இணைந்தால், அவை ஒருமித்து ஞான சக்தி, அறிவு மற்றும் ஞானத்தின் சக்தியை உருவாக்குகின்றன.  

இச்சா சக்தி என்பது இயற்கையான மனிதனின் தூண்டுதலாகும். கிரியா சக்தி என்பது செயல்படும், வெளிப்படுத்தும் மற்றும் உருவாக்கும் திறன். ஞான சக்தி என்பது ஞானம் .  

சனாதன தர்மத்தில் உள்ள பல குறியீட்டு பிரதிநிதித்துவங்கள் இச்சா, கிரியா மற்றும் ஞான சக்தி ஆகியவற்றுக்கு இடையேயான உறவை வெளிப்படுத்த முயல்கின்றன. சிவனின் திரிசூலம் மூன்று சக்திகளைக் குறிக்கிறது. சிவனின் மகன் முருகன் (ஞான சக்தி). முருகன் தனது பூமிக்குரிய மனைவியான வள்ளி (இச்சா சக்தி) மற்றும் அவரது தெய்வீக மனைவியான தேவசேனா (கிரியா சக்தி) ஆகியோருடன் ஞானத்தை (முருகன்) உருவாக்க இச்சா மற்றும் கிரியாவின் சங்கத்தை பிரதிநிதித்துவப்படுத்துகிறார். கிருஷ்ணா (ஞான சக்தி) தனது குழந்தைப் பருவ அன்புடன், ராதா (இச்சா சக்தி), மற்றும் வயது முதிர்ந்த அவரது மனைவி, ருக்மணி (கிரியா சக்தி). யோக தத்துவத்தில், இட நாடி (இச்சா சக்தி) மற்றும் பிங்கலா நாடி (கிரியா சக்தி) சமநிலையில் இருக்கும் போது சுஷ்மா நாடியில் (ஞான சக்தி) ஆற்றல் பாய அனுமதிக்கிறது.
# குண்டு சுதா ராணி


**குண்டு சுதாராணி** (பிறப்பு: சூலை 28, 1964) என்பவர் இந்திய அரசியல்வாதி ஆவார். இவர் 2021 முதல் வாரங்கலின் மாநகரத் தந்தையாகப் பணியாற்றுகிறார். இவர் இந்திய நாடாளுமன்றத்தின் மேலவையான மாநிலங்களவையில் தெலங்காணாவைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். மே 2021-ல், தெலங்காணா இராட்டிர சமிதி கட்சியின் சார்பில் வாரங்கல் மாநகரத்தின் மாநகரத் தந்தையாகத் தேர்ந்தெடுக்கப்பட்டார்.  

## ஆரம்ப கால வாழ்க்கை
குண்டு சுதாராணி 28 சூலை 1964 அன்று இன்றைய தெலங்காணாவின் வாரங்கலில் சாமலா நர்சய்யா மற்றும் வெங்கடலட்சுமிக்கு மகளாகப் பிறந்தார். இவர்க் குண்டு பிரபாகர் என்பவரை 1984 மே 4-ல் திருமணம் செய்து கொண்டார். இவருக்கு இரண்டு மகன்கள் உள்ளனர். பின்னர் தெலுங்கு தேச கட்சி தலைமையுடன் ஏற்பட்ட கருத்துவேறுபாடு காரணமாகக் கட்சியிலிருந்து விலகினார். 2016-ல், சுதா ராணி தெலுங்கானா இராட்டிர சமிதியில் சேர்ந்தார்.  

## சேவை
சன்சத் ஆதர்ஷ் கிராம் யோஜனாவின் கீழ் சுதாராணி நீர்குல்லா கிராமத்தைத் தத்தெடுத்துள்ளார். தெலங்காணா மாநிலத்தின் வாரங்கல் மாவட்டத்தில் உள்ள அத்மகூர் மண்டலத்தில் இந்த கிராமம் வருகிறது.
# விஜய ராஜே


<span></span>  
**விஜய ராஜே** (*Vijaya Raje*)(16 செப்டம்பர் 1919, தார் - 21 திசம்பர் 1995) இந்தியாவின் பீகார் மாநிலத்தின் ஹசாரிபாக் மாவட்டத்தில் உள்ள ராம்கரைச் சேர்ந்த அரச குடும்பத்தைச் சேர்ந்தவர்.  

இவர் 1952-1957-ல் ராம்கர் ராஜின் ஜனதா கட்சியின் பீகார் மாநிலத்திலிருந்து இந்தியாவின் முதலாவது மாநிலங்களவை உறுப்பினராக இருந்தார். பின்னர் இவர் 1957, 1962 மற்றும் 1967ஆம் ஆண்டுகளில் பீகார் மாநிலத்தின் சத்ரா மக்களவைத் தொகுதியிலிருந்து 2வது, 3வது மற்றும் 4வது மக்களவைக்கு மக்களவைக்கு உறுப்பினராகத் தேர்ந்தெடுக்கப்பட்டார்.
# மாதே வேதகுமாரி


**மாதே வேதகுமாரி** (ஆங்கிலம்: Mothey Vedakumari; ) என்பவர் இந்திய நாடாளுமன்ற மக்களவை உறுப்பினர் ஆவார். இவர் பாடகரும் ஆவார்.  

வேதகுமாரி 1931ஆம் ஆண்டு செப்டம்பர் 24ஆம் தேதி ஆந்திரப் பிரதேசத்தின் எலுருவில் பிறந்தார். இவரது தந்தை மோதே நாராயண ராவ்.  

ஏலூரில் மாணவர் காங்கிரசு செயலாளராக வேதகுமாரி இருந்தார். அகில இந்தியப் பெண்கள் மாநாட்டின் மேற்கு கோதாவரி கிளை செயலாளராக பணியாற்றினார். பெண்களுக்கு இந்தி, தையல், தட்டச்சு போன்றவற்றில் இலவசப் பயிற்சி அளிக்கும் நிறுவனத்தைத் தொடங்கியுள்ளார்.  

அனைத்திந்திய வானொலியால் முதல்தரக் கலைஞராக அங்கீகரிக்கப்பட்ட இவர், தொடர்ந்து கர்நாடக இசையில் பாடிவருகிறார்.  

இவர் 1957-ல் இந்தியத் தேசிய காங்கிரசின் வேட்பாளராக எலூரு மக்களவைத் தொகுதியில் போட்டியிட்டு இந்தியாவின் இரண்டாவது மக்களவை உறுப்பினராகத் தேர்ந்தெடுக்கப்பட்டார்.
# ஆதர்ஷ் ஷிண்டே



**ஆதர்ஷ் ஆனந்த் ஷிண்டே** (பிறப்பு 7 மார்ச் 1988) என்பவர் ஒரு இந்தியப் பின்னணிப் பாடகர். இவர் அம்பேத்கரியப் பாடல்களையும் மராத்தி மொழி திரைப்படப் பாடல்களையும் பதிவு செய்செய்து பாடி வருகிறார்.  

## ஆரம்ப கால வாழ்க்கை
ஆதர்ஷ் ஷிண்டே பாடகர் குடும்பத்தில் இருந்து வந்தவர். அவரது தந்தை ஆனந்த் ஷிண்டே மற்றும் தாத்தா பிரஹலாத் ஷிண்டே போன்றோரும் பாடகர்களே. ஷிண்டே தனது பத்தாவது வயதில் பாடக் கற்றுக்கொள்ளத் தொடங்கினார். சுரேஷ் வாட்கரிடம் பாரம்பரிய இசையில் பாடம் கற்றார்.  ஷிண்டே குடும்பம் பி.ஆர்.அம்பேத்கரின் தாக்கத்தால் பௌத்தத்தைப் பின்பற்றுகிறது. எனவே ஆரம்பத்தில் இருந்தே அம்பேதக்கரிய பாடல்களை பாடுவதில் விருப்பமுள்ளவர்.  

ஷிண்டே நேஹா லெலேவை 27 மே 2015 அன்று மும்பையில் புத்தமத முறைப்படி நடைபெற்ற திருமணத்தில் மணந்தார்.  

## தொழில்
ஆதர்ஷ் ஷிண்டே ஒரு குறிப்பிடத்தக்க அம்பேத்கரிய பாடகர் ஆவார். பி.ஆர்.அம்பேத்கர் மற்றும் பௌத்தம் பற்றி பல பாடல்களைப் பாடியுள்ளார். அவர் தனது தந்தை மற்றும் மாமா மிலிந்த் ஷிண்டேவுடன் ஒரு இசைத்தட்டில் பாடி தனது இசைப்பயணத்தைத் தொடங்கினார். அவர் *"லெட் இட் கோ!" என்ற* தொலைக்காட்சி யதார்த்த தொலைநிகழ்ச்சியிலும் தோன்றினார்.  

2014 ஆம் ஆண்டில், ஷிண்டே குடும்பம் பிரியத்மா திரைப்படத்திற்காக ஒன்றாகப் பாடியது, இது மராத்தி திரையுலகில் மூன்று தலைமுறைகள் ஒன்றாகப் பாடும் முதல் சம்பவம் ஆகும். ஆதர்ஷ் ஷிண்டே மற்றும் அவரது சகோதரர் உட்கர்ஷ் ஷிண்டே ஆகியோரால் இசையமைக்கப்பட்ட *டாக்டர் பாபாசாகேப் அம்பேத்கர்* தொடரின் தலைப்புப் பாடலான *பீம்ராய மஜா பீம்ராயா*, ஆதர்ஷ் ஷிண்டே பாடினார்.  

ஆதர்ஷ் ஷிண்டே மராத்தி மற்றும் ஹிந்தி ஆகிய இரு மொழிகளிலும் 1500க்கும் மேற்பட்ட பாடல்களைப் பாடியுள்ளார்.  

## பின்னணிப் பாடல்
| 2013 | நர்பச்சி வாடி | *கஜால் காரி கே* |  |
| --- | --- | --- | --- |
| *துனியாதாரி* | தேவ துஜ்யா கபார்யாலா |  |  |
| 2015 | டகாடி சால் | *மோரியா மோரியா* |  |
| தூ ஹி ரே | *சுந்தர* |  |  |
| டைம்பாஸ் 2 | சுன்யா சுன்யா |  |  |
| வகுப்பு தோழர்கள் | ஆலா ரே ராஜா |  |  |
| 2016 | லால் இஷ்க் | சிமானி |  |
| போஸ்டர் பெண் | *ஆவாஜ் வாதவ் டி.ஜே* |  |  |
| YZ | *ஓ காக்கா* |  |  |
| 2017 | பகாதோஸ் கே முஜ்ரா கர் | *டி தலைவார்*, *மஜ்ய ராஜா ரா* |  |
| *உண்ட்கா* | கெளதுயா கேல் |  |  |
| 2018 | *முல்ஷி முறை* | அரரர |  |
| *ஃபண்டி* | தேவா து ஸங் ந குதே கேல ஹரௌனி |  |  |
| *மும்பை புனே மும்பை 3* | ஆலி தும்கட் னார் |  |  |
| *லக்னா முபாரக்* | ஒன்ஸ் மோர் லாவ் |  |  |
| 2019 | *காரி பிஸ்கட்* | துலா ஜப்னர் ஆஹே |  |
| *அடம்* | ஆலா ரே பாய் ஆலா |  |  |
| *மலால்* | உதல் ஹோ |  |  |
| 2020 | *துராலா* | *நாட் காரா*, *ராதா துராலா* |  |
| *தன்ஹாஜி* | சங்கர ரே சங்கரா |  |  |
| 2022 | *சாம்ராட் பிருத்விராஜ்* | ஹரி ஹர் | } |

### மராத்தி ஆல்பம் பாடல்கள்
| 2021
! *மி நாட்குலா* | பிரசாந்த் நக்தி | பிரசாந்த் நக்தி | பிரசாந்த் நக்தி | சோனாலி சோனாவனே |  |
| --- | --- | --- | --- | --- | --- |
| 2021
! *ஃபிதூர்* | VSSK தயாரிப்பு | ஆஷிஷ் காடல்/விஜய் பேட் | ஆஷிஷ் காடல்/விஜய் பேட் |  |  |
| 2021
! *ஆப்லி யாரி* | நாடுகுல இசை | பிரசாந்த் நக்தி | பிரசாந்த் நக்தி | சோனாலி சோனாவனே |  |
| 2021
! *குலாவானி குவாட்* | ஆஃப் பீட் தயாரிப்பு | ஷுபம் தத்வே | கபீர் ஷக்யா | சோனாலி சோனாவனே | } |

## திரைப்படவியல்

### தொலைக்காட்சி
| 2015 | *தோல்கிச்யா தலைவர்* | மராத்தி | நங்கூரம் |  |
| --- | --- | --- | --- | --- |
| 2018 | *சங்கீத் சாம்ராட் சீசன் 2* | மராத்தி | நீதிபதி |  |
| 2019 | *ஏக்டம் கடக்* | மராத்தி | தொகுப்பாளர் | } |
# அனிதா ஆர்யா

**அனிதா ஆர்யா** என்பவர் இந்திய அரசியல்வாதியும் முன்னாள் மக்களவை உறுப்பினரும் ஆவார். இவர் பாரதிய ஜனதா கட்சியின் தலைவர்களுள் ஒருவர். இவர் 13 வது மக்களவையில் தில்லியின் கரோல் பாக் மக்களவைத் தொகுதியிலிருந்து உறுப்பினராகத் தேர்ந்தெடுக்கப்பட்டார். 1999ல் தில்லி மாநகரத் தந்தையாகவும் இருந்தார்.  

## ஆரம்ப வாழ்க்கை மற்றும் கல்வி
அனிதா ஆர்யா 1963ஆம் ஆண்டு சனவரி 26ஆம் தேதி உத்தரப் பிரதேச மாநிலம் ஆக்ராவில் பிறந்தார். இவரது தந்தை குந்தன் லால் நிமல் மற்றும் தாய் பிரேம்வதி ஆவர். இவர் ஆக்ராவில் உள்ள ஸ்ரீமதி சிங்குரி பால் பெண்கள் இடைநிலைக் கல்லூரியில் 10-12ஆம் வகுப்பு படித்தார்.  

இவர் இளநிலை, முதுநிலை மற்றும் முனைவர் பட்டங்களை ஆக்ரா கல்லூரியில் பெற்றார்.கல்வியியலில் இளங்கலை படிப்பினை ரோஹ்தக் (அரியானா) மகரிஷி தயானந்த் பல்கலைக்கழகத்தில் படித்தார்.  

## தற்போதைய பணி
பாரதிய ஜனதா கட்சியின் தேசிய செயற்குழு உறுப்பினர்களில் உள்ள எட்டு பெண்களில் அனிதா ஆர்யா ஒருவர் ஆவார்.  

இவர் "இந்தியப் பெண்கள்" என்ற தலைப்பில் மூன்று புத்தகங்களின் தொகுப்பையும் எழுதியுள்ளார். இவை "சமூகம் மற்றும் சட்டம்", "கல்வி மற்றும் அதிகாரமளித்தல்" மற்றும் "வேலை மற்றும் மேம்பாடு" ஆகும்.  

இவர் புது தில்லி மாநகராட்சி மன்றத்தின் அதிகாரப்பூர்வமற்ற உறுப்பினராகவும் உள்ளார்.  

## தனிப்பட்ட வாழ்க்கை
அனிதா ஆர்யா 1990-ல் பர்வீன் சந்திரா ஆர்யாவை மணந்தார். இந்த இணையருக்கு இரண்டு குழந்தைகள் உள்ளனர்.  

இவரது பொழுதுபோக்குகளில் அரசியல் அல்லது மதம் தொடர்பான புத்தகங்கள் அல்லது பத்திரிகைகள் படிப்பது அடங்கும். சமைப்பது, திரைப்படம் பார்ப்பது, பொதுமக்களிடம் குறைகளைக் கேட்பது போன்றவற்றையும் அனிதா விரும்புகின்றார்.
# பாசுதேப் தாஸ்


**பாசுதேப் தாஸ்** இந்தியாவின் மேற்கு வங்காளத்தில் உள்ள பிர்பூம் மாவட்டத்தில் உள்ள போல்பூரைச் சேர்ந்த பெங்காலி பௌல் நாட்டுப்புற பாடகர் மற்றும் இசைக்கலைஞர் ஆவார்; [1] காமாக், எக்தாரா, மற்றும் தோதாரா போன்றவற்றையும் துணையாக வாசிக்கிறார். [2] [3] அவர் சர்வதேச இசைக் காட்சியில் பாரம்பரிய பௌல் இசைக்கு முன்னோடியாக அறியப்படுகிறார். 2009 ஆம் ஆண்டு ஆஸ்திரேலியத் திரைப்படமான *தி வெயிட்டிங் சிட்டிக்கான* இசையமைப்பாளராகவும் அவர் பணியாற்றினார். விமர்சன ரீதியாகப் பாராட்டப்பட்ட வங்காளதேசத் திரைப்படமான "ஹவா" அவரது சொந்தக் குரலில் "அட்டா பஜே டெரி கோரிஸ் நா" என்ற புகழ்பெற்ற பாடலைக் கொண்டிருந்தது. [4]  

## ஆரம்ப கால வாழ்க்கை
பாசுதேப் இந்தியாவின் மேற்கு வங்கத்தில் உள்ள சாந்திநிகேதனில் இருந்து இருபத்தைந்து கிலோமீட்டர் தொலைவில் உள்ள கர்கோரியா என்ற கிராமத்தில் வளர்ந்து வந்தார். [2] அவர் தனது வாழ்நாளின் பெரும்பகுதியை சாந்திநிகேதனில் கழித்ததாலும். பாசுதேப் சாந்தி தேப் கோஷ், பிரபாத் முகர்ஜி மற்றும் பபன் தாஸ் பால் உட்பட பல பாடகர்களுடன் நட்பு பாராட்டி இசைப்புலமையை வளர்த்துக்கொண்டார். [2] அவர் தனது பதின்மூன்றாவது வயதிலிருந்தே பௌல் நாட்டுப்புறப் பாடல்களைப் பாடத் தொடங்கினார். [2]  

ஷ்வபன் சட்டர்ஜி, தீனாநாத் தாஸ் பால், நரண் தாஸ், பகா ஷாம் தாஸ் மற்றும் பிஷ்வநாத் தாஸ் போன்ற பல வழிகாட்டிகளிடமிருந்து பாசுதேப் பௌல் இசைப்பாடங்களைக் கற்றுக்கொண்டார். 2004 ஆம் ஆண்டு முதல் கொல்கத்தா ஜாஸ் விழாவில் டான்மோய் போஸுடன் இணைந்து பணியாற்றினார். [5] அவர் டாக்கா சர்வதேச நாட்டுப்புற கலைவிழா கச்சேரி, 2017 வங்காளதேசத்தின் டாக்காவில் நிகழ்த்தினார். [2] [6]  

2009 இல், பாசுதேப்பின் முதல் தனி ஸ்டுடியோ ஆல்பமான *ஆட் குதூரி நோய் டோரோஜா* ஃபோக்பிக் மூலம் வெளியிடப்பட்டது.  

## தனிப்பட்ட வாழ்க்கை
பாசுதேப் திருமணமாகி பிர்பூமில் வசிக்கிறார். அவருக்கு அனிதா என்ற மகளும், போலா என்ற மகனும் உள்ளனர்.  

## இசைப் பதிவுகளுக்கான முழுமையான பட்டியல்
**ஸ்டுடியோ ஆல்பங்களின் பட்டியல்**

| [7] |
| --- |

### திரைப்படங்கள்

- *தி வெயிட்டிங் சிட்டி* (2009) - தனிப்பாடலாளர் [4]

### கச்சேரிகள்

- டாக்கா சர்வதேச நாட்டுப்புற விழா - 2017 [2]

## மேலும் பார்க்கவும்

- பௌல் கலைஞர்களின் பட்டியல்
# வாக்யா



**வாக்யா** (மராத்தியில் புலி என்று பொருள்) மராட்டிய மன்னர் சத்ரபதி சிவாஜி மகாராஜாவின் கலப்பின வகை நாய் ஆகும். இது விசுவாசம் மற்றும் நிரந்தர பக்தியின் அடையாளமாக கருதப்படுகிறது.சிவாஜி மகாராஜாவின் மரணத்திற்க்கு பிறகு,தனது உடமையாளரின் இறுதிச் சடங்கில் தீக்குளித்து தன்னத்தானே மாய்த்துக்கொண்டதாகக் கூறப்படுகிறது.  

ராய்காட் கோட்டையில் சிவாஜி மகாராஜாவின் சமாதிக்கு அருகில் ஒரு பீடத்தில் வாக்யாவிற்க்கு ஒரு சிலை வைக்கப்பட்டது.2011 ஆம் ஆண்டு வாக்யாவின் சிலை சாம்பாஜி படையணியைச் சார்ந்தவர்களால் அகற்றப்பட்டது,பின்னர் அது மீண்டும் நிறுவப்பட்டது.  

## நினைவுச்சின்னம்

வாக்யாவின் நினைவாக,ராய்காட் கோட்டையில் சிவாஜி மகாராஜாவின் சமாதிக்கு அருகில் நினைவுச்சின்னம் கட்ட,இந்தூர் இளவரசர் துகோஜி ஹோல்கர் ரூபாய் 5000 ஆயிரம் நன்கொடையாக தந்தார்.(2020 ஆம் ஆண்டில் அப்பணத்தின் மதிப்பு ரூபாய் 1.4 மில்லியன் அல்லது $ 18000 அமெரிக்க டாலர்களுக்கு சமம் ஆகும்.  

நரசிம்ம சிந்தாமன் கேல்கரின் தலைமையில் ஸ்ரீ சிவாஜி ராய்கட் ஸ்மாரக் சமாதியின் (எஸ்.எஸ்.ஆர்.எஸ்.எஸ்) பதாகையின் கீழ் 1936 ஆம் ஆண்டில் சிவாஜியின் நினைவிடத்தில் சமாதியின் மீது வாக்யாவின் சிலை அமைக்கப்பட்டதாக மிட் டே அறிக்கை தெரிவிக்கிறது.  

## ராய்கட் கோட்டை வாக்யா சிலை தாக்குதல்

2011 ஆம் ஆண்டில், ராய்காட் கோட்டையில் சிவாஜி மகாராஜின் நினைவிடத்திற்குப் பக்கத்தில் அமைந்துள்ள வாக்யாவின் சிலைக்கு எதிரான போராட்டம் மற்றும் தாக்குதலுக்கு சம்பாஜி பிரிகேட் என்ற தீவிரவாதக் குழு பொறுப்பேற்றது. நாய் உண்மையானது அல்ல என்றும் அதற்கு நினைவுச் சின்னம் இருக்கக் கூடாது என்றும் அந்தக் குழு கூறி போராடியது. இந்தச் செயலை உள்ளூர் தங்கர் சமூகத்தினர் கடுமையாக எதிர்த்தனர், ஏனெனில் அவர்கள் நாய் உண்மையானது என்று நம்புகிறார்கள்.  

## பிரபலமான கலாச்சரத்தில்

மராத்திய நாடக ஆசிரியரான ராம் கணேஷ் கட்கரியின் ராஜ்சன்யாஸ் என்ற நாடகத்தில், வாக்யாவின் வீரக்கதை சித்தரிக்கப்படுள்ளது.  

## படங்கள்
# டோபோர் (தலைக்கவசம்)



**டோபோர்** என்பது (பெங்காலி:টোপর) இந்து திருமணத்தின் போது மணமகனால் அணியப்படும் பாரம்பரியமான கூம்பு வடிவமான தலைக்கவசமாகும் , இதன் மேற்புறம் உடையக்கூடியதாகும் இது ஷோலோ பித் எனும் மரத்தின் நாரினால் செய்யப்படும் வெள்ளை நிறம் கொண்டது.  

டோபோர் வழக்கமாக மணமகளின் குடும்பத்தினரால், மணமகனுக்கு வழங்கப்படுகிறது. முக்கிய விழா தொடங்கும் முன்னர் மணமகனுக்கு தொப்பி அணிவிப்பர், இது நல்ல அதிசயத்தை தரும் என நம்பப்படுகிறது.
# மொண்டேய்

**மொண்டேய்** என்பது இந்தியாவின் ஒடிசாவின் நபரங்பூர் மாவட்டத்தில் கொண்டாடப்படும் ஒரு ஆதிவாசி பழங்குடி திருவிழா ஆகும். அதன் பெயர் *மண்டி* என்ற ஹிந்தி வார்த்தையிலிருந்து பெறப்பட்டது. மண்டி என்பதற்கு ஹிந்தி மொழியில் ஒரு சிறிய சந்தை என்று பொருள். பழங்குடியினர் பாரம்பரியமாக இந்த பண்டிகையை அறுவடைக் காலத்தில் நாபரங்பூர் மாவட்டத்தில் பல்வேறு இடங்களில் கொண்டாடுகின்றனர். இது சில ஒடிசா மாவட்டங்களிலும் மற்றும் சத்தீஸ்கர் மாநிலத்தின் பிற இடங்களிலும் கொண்டாடப்படுகிறது  

.  

கோண்ட், பராஜா, போடோடா, கடோபா மற்றும் கந்தா போன்ற பழங்குடியினர் ஒரு குறிப்பிட்ட நாளில் தங்கள் விவசாய விளைபொருட்களை பரிமாறிக் கொள்கிறார்கள். அவர்கள் தங்கள் கிராம தெய்வத்தின் அருகில் தங்கள் முதல் அறுவடையை வைத்து வணங்குகிறார்கள். பின்னர் தங்கள் நெல், சோளம் மற்றும் காய்கறிகளை விற்கச் செல்கிறார்கள். அருகிலுள்ள அனைத்து கிராமங்களிலிருந்தும் மக்கள் கூட்டம் கூடி இப்பண்டிகையைக்க கொண்டாடுவர். சில கலாச்சார நடன நிகழ்ச்சிகளும் அழைப்பாளர்களால் ஏற்பாடு செய்யப்பட்டும்.  

இந்த விழாவின் அடையாளத்தை மாநில அளவிலும் தேசிய அளவிலும் நிலைநிறுத்த, இதை ஊக்குவிக்கும் முயற்சியை நபரங்பூர் மாவட்ட நிர்வாகம் தொடங்கியுள்ளது. ஒவ்வொரு ஆண்டும் நவம்பர் முதல் வாரத்தில், மாவட்டத் தலைமையகத்தில், ஒரிசா அரசாங்கத்தின் கலாச்சாரத் துறையின் சங்கத்துடன் இந்த திருவிழா நடத்தப்படுகிறது. நாட்டின் பல்வேறு பகுதிகளில் இருந்து வரும் பார்வையாளர்களுக்கு, நாபரங்பூர் மாவட்டத்தின் உட்பகுதியில் இருக்கும் பழங்குடியினரின் நடனங்கள் காட்டப்படுகின்றன. மேலும், பல்வேறு பகுதிகளில் உள்ள கலைஞர்களிடையே கலாச்சார பரிமாற்றமும் நடைபெறுகிறது.
# நோர்வேயின் பழுப்பு கரடி

**நோர்வேயின் பழுப்பு கரடி** ( *The Brown Bear of Norway* ) என்பது பேட்ரிக் கென்னடியால் சேகரிக்கப்பட்ட அயர்லாந்து விசித்திரக் கதையாகும். இது அவரது *லெஜண்டரி ஃபிக்சன்ஸ் ஆஃப் தி ஐரிஷ் செல்ட்ஸ்* என்ற தொகுப்பில் (1866) வெளிவந்தது. இது பின்னர் ஆண்ட்ரூ லாங்கால் அவரது *த லிலாக் ஃபேரி புக்* (1910) இல் சேர்க்கப்பட்டது, இருப்பினும் லாங் தனது மூலத்தை *வெஸ்ட் ஹைலேண்ட் டேல்ஸ்* (பச்சை பள்ளத்தாக்கில் பழுப்பு கரடி ) எனறு தவறாகப் பயன்படுத்தினார்.  

## சுருக்கம்
அயர்லாந்தில் ஒரு அரசன் தன் மகள்களிடம் யாரை திருமணம் செய்து கொள்ள விரும்புகின்றனர் என்று கேட்டான். மூத்தவள் உல்ஸ்டரின் மன்னனையும், இரண்டாவது மகள் மன்ஸ்டரின் மன்னனையும், இளையவள் நார்வேயின் பழுப்பு கரடியையும் விரும்பினார்கள். அன்று இரவு, இளைய மகள் ஒரு பெரிய மண்டபத்தில் ஒரு அழகான இளவரசனைக் காண்கிறாள். அவன் அவள் முன் மண்டியிட்டு, தன்னை திருமணம் செய்து கொள்ளும்படி கேட்கிறான். அவர்கள் திருமணம் செய்து கொள்கின்றனர். மேலும் ஒரு சூனியக்காரி அவளது மகளை திருமணம் செய்து கொள்வதற்காக தன்னை கரடியாக மாற்றியதாக இளவரசன் விளக்கினான். தன்னை திருமணம் செய்து கொண்டு ஐந்து வருட சோதனைகளைத் தாங்கினால் தான் விடுதலை பெறுவதாக தெரிவிக்கிறான்.  

அவர்களுக்கு அடுத்தடுத்து மூன்று குழந்தைகள் பிறந்தன. ஆனால் ஒரு வேட்டைநாய், ஒரு கழுகு, ஒரு மற்றும் ஒரு பெண் மூன்று குழந்தைகளையும் எடுத்துச் செல்கின்றனர். இளவரசி, கடைசி குழந்தையையும் இழந்த பிறகு, தனது குடும்பத்தைப் பார்க்க விரும்புவதாக தனது கணவனிடம் கூறினாள். இரவு படுத்திருக்கும் போது விரும்பும்போது தாய் வீட்டுக்கு செல்லலாம் என்றும், மறுநாள் காலையில் அவள் பழைய படுக்கையில் எழுந்திருப்பாள் என்றும் அவன் அவளிடம் கூறுகிறான். அவள் தன் குடும்பத்தாரிடம் தன் கதையைச் சொன்னாள். மேலும் குழந்தைகளை இழக்க விரும்பவில்லை என்றாலும், அது தன் கணவனின் தவறு அல்ல என்று அவள் உறுதியாக நம்பினாள். அந்த சமயத்தில் ஒரு பெண் வடிவத்தில் வந்த சூனியக்காரி அவன் இரவும் பகலும் ஆணாக இருக்க வேண்டும் என்றால் அவனது கரடி ரோமத்தை எரிக்க வேண்டுமென அறிவுரை கூறுகிறாள். பின்னர் அவள் படுக்கைக்குச் செல்வதற்கு முன் அவன் கொடுத்த பானத்தை குடிப்பதை நிறுத்திவிட்டு, எழுந்து அவனது ரோமங்களை எரிக்கிறாள். இதனால் வருத்தமடைந்த கரடி மனிதன் இது சூனியக்காரியின் வேலை எனவும், இப்போது தான் அவளது மகளை மணக்கும் கட்டாயத்தில் இருப்பதாகக் கூறுகிறான் .  

இளவரசி தன் கணவனை பின்தொடர்கிறாள். இரவானதும், இருவரும் ஒரு சிறிய வீட்டை அடைகின்றனர். அடுப்புக்கு முன்னால் விளையாடிக் கொண்டிருந்த ஒரு சிறுவனை தங்களது மகன் என்றும் கழுகு தூக்கிச் சென்ற மகன் என்றும் அவளிடம் கூறுகிறான். இவ்வாறு ஒவ்வொரு நாளும் தாங்கள் இழந்த குழந்தைகளை மீட்டு தங்கள் சொந்த கோட்டைக்கு புறப்படுகின்றனர்.
# லெசிம் நடனம்

**லெசிம்** (லெஜிம்) அல்லது லாசியம் என்பது இந்தியாவின் மகாராஷ்டிரா மாநிலத்தைச் சேர்ந்த ஒரு நாட்டுப்புற நடன வடிவமாகும். சில சமயங்களில் "லெசியம்" என்றும் உச்சரிக்கப்படும்.  

லெசிம் நடனக் கலைஞர்கள் லெசிம் அல்லது லெசியம் என்று அழைக்கப்படும் சங்கொலி எழுப்பும் சலங்கைகளைக் கொண்ட ஒரு சிறிய இசைக்கருவியை வைத்திருப்பார்கள். அந்தக் கருவுயின் பெயரே இந்நடன வடிவத்திற்கு பெயரிடப்பட்டுள்ளது. லெசிமில் குறைந்தது 20 நடனக் கலைஞர்கள் உள்ளனர். நடனம் ஆடும்போது இவ்விசைக்கருவியினை இசத்துக்கொண்டே நடனமாடுகிறார்கள். தோல்கி, ஒரு பறைக் கருவி முக்கிய தாள இசைக்காகப் பயன்படுத்தப்படுகிறது. இது வண்ணமயமான ஆடைகளை அணிந்துகொண்டு நிகழ்த்தப்படுகிறது. மகாராஷ்டிராவில் உள்ள பள்ளிகள், இராணுவப்பள்ளிகள் மற்றும் பிற நிறுவனங்களால் இந்த நடனம் உடற்பயிற்சிக்காகப் பயன்படுத்தப்படுகிறது. ஏனெனில் இது பல மிகவும் கடினமான உடற்கட்டமைக்கும் நகர்வுகளை உள்ளடக்கியதாக இருக்கும்.  

லெசிம் மிக்ககடினமாது என்பதால், ஒரு நடனத்தைக்காட்டிலும் தீவிரமான உடல் பயிற்சி என்றே கருதப்படுகிறது. நடனமாடுபவர்களின் வடிவங்கள் இரண்டு, நான்கு அல்லது ஒரு வட்டத்தில் கூட இருக்கலாம். வரலாற்று ரீதியாக, மகாராஷ்டிரா மற்றும் குஜராத்தின் சில கிராமங்களில் லெசிமின் சில வேறுபாடுகள் நடைமுறையில் உள்ளன. இருப்பினும் இவை இன்று அரிதாகவே பயன்படுத்தப்படுகின்றன. ஒரு மாறுபாட்ட இரும்புச் சங்கிலியுடன் ( *தனுஸ்யசாரகி* ) 2.5 அடி நீளமுள்ள மூங்கில் கம்பத்தை ( *ரீட்* ) பயன்படுத்தப்படுகிறது. லெசிம் கனமாக இருந்ததால், நடனத்தை விட உடற்பயிற்சியின் ஒரு அங்கமாகக இது பயன்படுத்தப்பட்டது. இத்தகைய லெசிம்கள் எப்போதும் கையால் செய்யப்பட்டவையாகவே இருக்கின்றன.  

நடனத்தின் கிராமப்புற வடிவம் பொதுவாக இரண்டு வரிசைகளில் லெசிம் நடனக் கலைஞர்களைக் கொண்டுள்ளது. இதில் நடன அடிகள் மீண்டும் மீண்டும் சீறாக ஆடப்படுகின்றன. ஒவ்வொரு சில தாளங்களுக்கும் அடிகள் மாறுகின்றன. இவ்வாறு, ஒரு 5 நிமிட லெசிம் நிகழ்ச்சியானது 25 விதமான படிகளை ஒன்றிணைத்து நடனம் ஆடப்படுகிறது.  

லெசிமில் மூன்று முக்கிய வகைகள் உள்ளன -  

- இராணுவ லெசிம் (பரோடாவில் பிரபலமானது; பெரும்பாலும் தற்காப்புக் கலையாகப் பயன்படுத்தப்படுகிறது),
- தலதேக்யா மற்றும்
- சமன்யஜனன்னா.

சர்வதேச பார்வையாளர்களுக்கு முதல் லெசிம் நிகழ்ச்சி ஒன்பதாவது ஆசிய விளையாட்டுப் போட்டிகளில் (1982, டெல்லியில்) நிகழ்த்திக்கட்டப்பட்டது. இதில் 400 சிறந்த மகாராஷ்டிர லெசிம் வீரர்கள் கலந்துகொண்டு லெசிமைச் செய்தனர்.  

லெசிம் நடனத்தின் கூறுகளின் உள்ளூர் பெயர்கள்  

1. லெசிம் - தொடன்னா பந்தலேலி என்ற தோராயமாக ஒன்றரை அங்குல மரக் கம்பம் ) மற்றும் அடகவலேலியா எனப்படும் சங்கிலி. சங்கிலிகளை அடிப்பதால் சங்கு போன்ற சத்தம் எழும்புகிறது
1. ஹலகி - ஒரு வாத்தியம்
1. டிரம் - ஒரு குறுகிய கைப்பறை.
1. சங்குகள் - இசை பாசறை வாயுடன் கூடிய தலசராகே போன்றது (பெரியது).

## மேலும் பார்க்க
- இந்திய நாட்டுப்புற நடனங்களின் பட்டியல்
# சபர்மதி டிக்கி

விருது பெறுகிறார்]]  
நெல் பதியும் முறையைப் பயிற்சி செய்யும் பெண்கள்]]  
**சபர்மதி டிக்கி** (பிறப்பு c. 1969 ) ஒடிசா மாநிலத்திலுள்ள புவனேஸ்வருக்கு அருகில் வசிக்கும் இந்திய வளம்பேணும் விவசாயி ஆவார். அவர் தனது தந்தையுடன் சாம்பவ் என்ற அரசு சாரா நிறுவனத்தை நடத்தி வருகிறார். இது விதைகளை மாற்றமுறயும் இயற்கை விவசாயத்தை ஊக்கப்படுத்தவும் செயல்படுகிறது. டிக்கியின் சாதனைகள் 2018 இல் அவர் நாரி சக்தி புரஸ்கார் விருது மற்றும் 2020 இல் பத்மஸ்ரீ விருது ஆகியவற்றைப் பெற்றபோது அங்கீகரிக்கப்பட்டது.  

## தொழில்
1969 ஆம் ஆண்டு டிக்கி பிறந்தார். அவர் இந்தியாவில் ஒடிசா மாநிலத்திலுள்ள புவனேஸ்வர் அருகே உள்ள நயாகர் மாவட்டத்தில் வசிக்கிறார். இவரது தந்தை ராதா மோகன்,1980களில் பாழ் நிலமாக இருந்த நிலத்தை வாங்கி, இயற்கை விவசாய நுட்பங்களைப் பயன்படுத்தினார். பிறகு தந்தையும் மகளும் இணைந்து மூன்று ஆண்டுகளுக்குப் பிறகு நிலத்தைப் புதுப்பித்தனர். பின்னர் அவர்கள் 90 ஏக்கர் பரப்பளவில் மற்றவற்றுடன், அவர்கள் கிராம்பு, பலா, பட்டாணி மற்றும் கருப்பு அரிசி ஆகியவற்றை வளர்க்கிறார்கள். இயற்கை விவசாயம் மற்றும் விதைப் பரிமாற்றங்களை ஊக்குவிக்கும் சாம்பவ் என்ற அரசு சாரா நிறுவனத்தை (என்ஜிஓ) இருவரும் இணைந்து அமைத்தனர். டிக்கி, 1993 இல் ஆக்ஸ்பாமில் தனது வேலையை விட்டுவிட்டு, சாம்பவ் நிறுவனத்திற்காக முழுநேரப் பணியில் ஏடுபடத் தொடங்கினார். உள்ளூர் கிராமங்களில் பெண்களின் உரிமைகள் மற்றும் சுற்றுச்சூழல் காரணங்களை மேம்படுத்துவதற்காக *மா சரஸ்வதி* என்ற சுயஉதவி குழுவுடன் சாம்பவ் நிறுவனம் கூட்டு சேர்ந்துள்ளது. இது நெல் விளைச்சலை அதிகரிக்க வடிவமைக்கப்பட்ட அரிசி தீவிரப்படுத்தல் முறையை (SRI) ஊக்குவிக்கிறது. டிக்கியின் நெல் வயல்களில் பணிபுரியும் பெண்களுக்கு உழைப்பு செயல்முறையை எளிதாக்குவதற்காக இம்முறையைச் செயல்படுத்தியுள்ளார்.  

## விருதுகள் மற்றும் அங்கீகாரம்
டிக்கியின் பணி 2018 இல் பெண்களுக்கான இந்தியாவின் உயரிய சிவில் விருதான நாரி சக்தி புரஸ்கார் விருதைப் பெற்றார். 2020 ஆம் ஆண்டில், அவர் தனது தந்தையுடன் இணைந்து பத்மஸ்ரீ விருதைப் பெற்றார். அவர்கள் பல தசாப்தங்களாக வளப்பாதுகாப்பு மற்றும் இயற்கை விவசாயத்தை ஊக்குவித்ததற்காக, *பாடப்படாத நாயகர்கள்* என்று அமைச்சர் பியூஷ் கோயல் பாராட்டினார்.  

## தேர்ந்தெடுக்கப்பட்ட படைப்புகள்

- 
-
# ராஜகுமாரி தேவி



**ராஜ்குமாரி தேவி** ஓர் இந்திய விவசாயி ஆவார். 2019இல் இந்தியாவின் நான்காவது உயரிய விருதான பத்மஸ்ரீ விருது இவருக்கு வழங்கப்பட்டது. கிசான் சாச்சி என்று பிரபலமாக அழைக்கப்படும் ராஜ்குமாரி தேவி, ஒரு ஏழை பிஹாரி குடும்பத்தில் பிறந்தார். குடும்ப வறுமை காரணமாக இளம் வயதிலேயே திருமணம் செய்துவைக்கப்பட்டார். திருமணத்திற்குப் பிறகு அவர் சுய உதவிக் குழுக்களை உருவாக்கி உயிரியல் விவசாயத்தின் உதவியுடன் பல ஏழைக் குடும்பங்களுக்கு வேலை கொடுத்தார். பீகார் முதல்வர் நிதிஷ் குமார் இவரது பணியை அங்கீகரித்து கிசான் ஸ்ரீ விருதை வழங்கினார்.  

## ஆரம்ப கால வாழ்க்கை
பீகார் மாநிலம் முசாபர்பூர் மாவட்டத்தில் உள்ள சரையா பிளாக்கில் உள்ள ஆனந்த்பூர் கிராமத்தைச் சேர்ந்தவர் கிசான் சாச்சி என்னும் ராஜ்குமாரி தேவி. திருமணத்திற்குப் பிறகே பள்ளிக்கல்வியில் பத்தாம் வகுப்பை இவர் முடித்தார். தற்போது அவர் அவர் கிசான் சாச்சி என்ற குறியீட்டின் உரிமையாளர் ஆவார்.  

### விருதுகள்
- பத்மஸ்ரீ
- கிசான் ஸ்ரீ
# டி. ஸ்ரீராம் குமார்



**கர்ணல் டி. ஸ்ரீராம்குமார்** (**D. Sreeram Kumar**) (AC (பிறப்பு: 11 சனவரி 1981) தற்போது இந்திய இராணுவத்தில் பணிபுரியும் அதிகாரி ஆவார். இவரது வீரதீரச் செயலைப் பாராட்டி அமைதிக் காலத்தில் வழங்கப்படும் மிக உயரிய விருதான அசோகச் சக்கர விருது இவருக்கு 2010ம் ஆண்டில் வழங்கப்பட்டது..  
## இளமை
கோவில்பட்டியில் பிறந்த ஸ்ரீராம்குமார், உடுமைப்பேட்டை வட்டத்தில் உள்ள அமராவதி சைனிக் பள்ளியில் 1998ம் ஆண்டில் பள்ளிக்கல்வியை முடித்தார். மதுரை அமெரிக்கன் கல்லூரியில் இளநில பட்டப்படிப்பை முடித்தார்.  

## இராணுவப் பணி

அக்டோபர் 2002ல் ஸ்ரீராம்குமார் சென்னை அதிகாரிகள் பயிற்சி அகாதமியில் பயிற்சி பெற்ற பின் இந்திய இராணுவத்தில் அதிகாரியாக சேர்ந்தார்.  

வடகிழக்கு இந்தியாவில் உள்ள நாகாலாந்து, மிசோரம் மற்றும் மணிப்பூர் ஆகிய மாநிலங்களில் இந்திய அரசுக்கு எதிராகச் செயல்படும் செயல்படும் தீவிரவாதக் குழுக்களை எதிர்த்துப் போராடினார்.